CONTRACT DE LOCAȚIUNE 
A AUTOVEHICULULUI NR. 0107/26
mun. Chișinău                                                                                                 01 iulie 2026

I. PĂRȚILE CONTRACTANTE
1.1. Bublitchi alexandru, IDNP 1233214566547, în calitate de proprietar și locator, pe de o parte, și
1.2. „Beneficiu” SRL, IDNO 100xxxxx29955, cu sediul în mun. Chișinău, str. Alexandru cel Bun, 9, reprezentată de directorul Bublițchi Alina, care acționează în baza statutului, în calitate de locatar, pe de altă parte, au încheiat prezentul contract.

II. OBIECTUL CONTRACTULUI
2.1. Locatorul transmite, contra plată, în posesia și folosința temporară a locatarului următorul automobil: marca PEUGEOT, model 3008, anul fabricației 2024, număr de înmatriculare XXXX2, VIN XXXKBXXHXXX1478XX, combustibil benzină, conform certificatului de înmatriculare.
2.2. Autovehiculul se transmite în baza unui act de predare-primire semnat de ambele părți, în care se consemnează starea tehnică, kilometrajul, documentele și accesoriile predate.

III. DURATA CONTRACTULUI
3.1. Contractul se încheie pentru 4 (patru) ani, de la 01.07.2026 până la 30.06.2030 inclusiv.

4. CHIRIA ȘI MODALITATEA DE PLATĂ
4.1. Chiria lunară brută pentru folosința bunului imobil constituie 113.000 (una sută treisprezece mii) lei moldovenești, sumă ce include impozitul pe venit reținut la sursa de plată.
4.2. Potrivit art. 90¹ alin. (3) din Codul fiscal al Republicii Moldova, locatarul reține din chiria brută impozitul final pe venit de 12%, respectiv 13.560 lei lunar, și îl achită la buget în termenele prevăzute de lege.
4.3. Suma netă achitată locatorului este de 99.440 (nouăzeci și nouă de mii patru sute patruzeci) lei lunar, în condițiile menținerii cotei de impozitare indicate.
4.4. Chiria se calculează începând cu data de 01.07.2026.
[bookmark: _Hlk241840444]4.5. Plata chiriei se efectuează lunar, prin numerar/ transfer bancar în contul indicat de Locator, la termenul convenit de părți.
4.5. În cazul modificării legislației fiscale, reținerea și declararea impozitului se efectuează potrivit normelor aplicabile la data plății; orice modificare a chiriei brute se stabilește prin act adițional.

V. DREPTURILE ȘI OBLIGAȚIILE PĂRȚILOR
5.1. Locatorul declară că are dreptul de a transmite autovehiculul în locațiune și se obligă să îl predea împreună cu documentele necesare utilizării legale.
5.2. Locatarul utilizează automobilul cu diligență, în scopuri legale, respectă normele de circulație și nu îl transmite terților fără acordul scris al locatorului.
5.3. Cheltuielile curente de exploatare, combustibil și întreținere uzuală sunt suportate de locatar. Reparațiile capitale și cheltuielile extraordinare se suportă conform înțelegerii scrise a părților și cauzei care le-a determinat.
5.4. Locatarul informează prompt locatorul despre accidente, avarii sau împrejurări care pot afecta autovehiculul. Răspunderea pentru prejudicii se stabilește potrivit legii și culpei părților.
5.5. Asigurarea obligatorie și, după caz, asigurarea facultativă se mențin valabile; partea care suportă costurile acestora se stabilește prin actul de predare-primire sau prin acord scris.

VI. ÎNCETAREA ȘI RESTITUIREA
6.1. Contractul încetează la expirarea duratei, prin acordul scris al părților sau în alte cazuri prevăzute de lege și de prezentul contract.
6.2. La încetare, locatarul restituie autovehiculul prin act de predare-primire, ținând cont de uzura normală rezultată din folosirea conform destinației.
6.3. În cazul neexecutării obligațiilor esențiale, partea prejudiciată poate solicita remedierea și, după caz, rezoluțiunea contractului în condițiile legii.

VII. DISPOZIȚII FINALE
7.1. Modificările se fac în scris, prin acordul ambelor părți. Litigiile se soluționează amiabil sau de instanțele competente ale Republicii Moldova.
7.2. Contractul este întocmit în două exemplare originale, câte unul pentru fiecare parte.


VIII. RECHIZITE ȘI SEMNĂTURI

LOCATOR: 
Bublițchi Alexandru
IDNP: 1233214566547
Domiciliu: _______________________
IBAN: __________________________
Semnătura: ______________________

LOCATAR: 
„Beneficiu” SRL
IDNO: 100xxxxx29955
mun. Chișinău, str. Alexandru cel Bun, 9
Director: Bublițchi Alina
Semnătura: ______________________

























ANEXĂ: ACT DE PREDARE-PRIMIRE
La data de 01.07.2026, locatorul predă, iar locatarul primește automobilul PEUGEOT 3008, nr. ZWS097, VIN VR3KBDGHXRS147853.
Kilometraj: __________ km. 
Starea tehnică și observații: 
_______________________________________________________________________.
Documente, chei și accesorii predate: _______________________________________________________________________.
Costul asigurărilor este suportat de: __________________________________________.

Locator: _________________________            Locatar: _________________________
